Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 640

(2) Az érdemtelenség elbírálásánál figye lembe kell venni az arra hivatkozó volt élettárs magatartását is. 3:94. § [A tartási képesség] Nem köteles volt élettársát eltartani, aki ezáltal saját szükséges tartását vagy gyermekének tartását veszélyeztetné. 3:95. § [A tartás sorrendje az élettárs és a házastárs között] A tartásra a volt élettárs a különélõ házastárssal és a volt házastárssal egy sorban jogosult. 3:96. § [A rokontartás szabályainak alkalmazása] A tartás mértékére, szolgáltatásának módjára, idõtartamára, ezek megváltoztatására, a tartáshoz való jog megszûnésére és a tartás megszüntetésére a rokontartás közös szabályait kell meg fele lõen alkalmazni azzal, hogy az élettársi tartáshoz való jog megszûnik akkor is, ha az arra jogosult újabb élettársi kapcsolatot létesít vagy házasságot köt.

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes